

ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA NR. 42/27.02.2025**

**privind** **reaprobarea documentației de avizare a lucrărilor de intervenții, a indicatorilor tehnico economici și a devizului general pentru obiectivul de investiții:** **„****Reabilitare bloc de locuințe sociale pe strada Ostrovului nr. 2/CD” în vederea includerii în Programul multianual de construcții locuințe sociale/locuințe de necesitate derulate conform Legii locuinței nr. 114/1996**

Consiliul Local al Municipiului Satu Mare,

Analizând proiectul de hotărâre nr. 11.295/ 20.02.2025, referatul de aprobare al inițiatorului, înregistrat sub nr. 11.296/20.02.2025, raportul de specialitate comun al Directorului executiv al Direcției Economice și al Serviciului Investiții, Gospodărire, Întreținere, înregistrat sub nr. 11.297/20.02.2025, avizele comisiilor de specialitate ale Consiliului Local Satu Mare,

Luând în considerare:

* prevederile Hotărârii Guvernului României nr. 907 din 29 noiembrie 2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare;
* prevederile art. 41, art. 44 alin. (1) și alin. (4) din Legea nr. 273/2006 privind finanțele publice locale, cu modificările și completările ulterioare;

În conformitate cu Legea nr. 144/1996, cu modificările și completările ulterioare și cu H.G. nr. 1275/2000 cu modificările și completările ulterioare,

În acord cu prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,

În conformitate cu prevederile art. 129 alin. (2) lit. b) coroborate cu prevederile alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare;

În temeiul prevederilor art. 139 alin. (3) lit. d) și lit. g) și art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare;

Adoptă prezenta,

**H O T Ă R Â R E:**

**Art.1.** Se reaprobă documentația de avizare a lucrărilor de intervenții pentru obiectivul de investiții „Reabilitare bloc de locuințe sociale pe strada Ostrovului nr. 2/CD” din municipiul Satu Mare, întocmită de S.C. RT ARHITECTURE S.R.L., conform anexei nr. 1 la prezenta hotărâre.

**Art.2.** Se reaprobă indicatorii tehnico-economici aferenți obiectivului de investiții „Reabilitare bloc de locuințe sociale pe strada Ostrovului nr. 2/CD” conform anexei nr. 2 la prezenta hotărâre.

**Art.3.** Se aprobă devizul general actualizat aferent obiectivului de investiții „Reabilitare bloc de locuințe sociale pe strada Ostrovului nr. 2/CD”conform anexei nr. 3 la prezenta hotărâre.

 **Art.4.** Se aprobă finanțarea de la bugetul local al municipiului Satu Mare a sumei de 7.217.172,43 cu TVA inclus, reprezentând categoriile de cheltuieli finanțate de la bugetul local, conform prevederilor din Normele Metodologice, aprobate prin H.G. nr. 1275/2000 cu modificările și completările ulterioare, cu identificarea categoriilor de cheltuieli ce se finanțează de la bugetul de stat și a celor suportate de beneficiar în devizul general, conform anexei nr. 3 la prezenta hotărâre.

 **Art.5.** Se aprobă anexa nr. 4 - Descrierea sumară a investiției „Reabilitare bloc de locuințe sociale pe strada Ostrovului nr. 2/CD”, care face parte din prezenta hotărâre.

 **Art.6.** Cu ducerea la îndeplinire a prezentei hotărâri se încredințează Primarul municipiului Satu Mare prin intermediul Direcției economice și Serviciului Investiții, Gospodărire, Întreținere din cadrul aparatului de specialitate al Primarului municipiului Satu Mare**.**

**Art.7.** Prezenta hotărâre se comunică, prin intermediul Secretarului general al municipiului Satu Mare, în termenul prevăzut de lege, Primarului municipiului Satu Mare, Instituției Prefectului - județul Satu Mare, [Serviciului Investiții, Gospodărire, Întreținere](https://primariasm.ro/serviciul-investitii-gospodarire-intretinere) și directorului executiv al Direcției economice.

 **Președinte de ședință, Contrasemnează**

 **Cernea Victor-Ioan Secretar general,**

 **Mihaela Maria Racolța**

Prezenta hotărâre a fost adoptată în ședința ordinară cu respectarea prevederilor art. 139 alin. (3) lit. d), lit. g) din O.U.G. nr. 57/2019

privind Codul administrativ, cu modificările și completările ulterioare;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 23 |
| Nr. total al consilierilor absenţi | 0 |
| Voturi pentru | 18 |
| Voturi împotrivă | 0 |
| Abţineri | 5 |

Redactat în 3 exemplare originale